**ZMLUVA O DIELO**

**uzatvorená podľa ust. § 536 a nasl. Obchodného zákonníka v platnom znení**

(na vykonanie stavebných prác)

uzavretá medzi týmito zmluvnými stranami:

1. **Objednávateľ:** **Obec Priechod**

Sídlo: Priechod 157

Oddiel: samospráva

Vložka číslo:

Zástupca: Mgr. Stanislav Chaban, starosta obce

IČO: 00313769

DIČ: 2021121388

Bankové spojenie: Č.ú. 1205503001/5600 Prima banka Slovensko a.s., Banská Bystrica

a

2. **Zhotoviteľ:** **BARTOŠ STAV s.r.o.**

Sídlo: 1.mája 371/16, 976 13 Slovenská Ľupča

Oddiel: Sro

Vložka číslo: 23700/S Obchodný register Okresného súdu Banská Bystrica

Zástupca: Ján Bartoš, bytom: 1.Mája 371/16 Slovenská Ľupča (konateľ)

IČO: 47 024 631

DIČ: 2023695223

Bankové spojenie: Č.ú : 3106264753/0200 VÚB BANKA

I.  
Všeobecné ustanovenia

1. Zhotoviteľ sa zaväzuje, že za dojednanú cenu 4914,11 € vykoná pre objednávateľa dielo odizolovanie základov kultúrneho domu, obecného úradu proti zemnej vlhkosti a vode podľa čl. II tejto zmluvy.

2. Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa článku VI tejto zmluvy.

II.  
Predmet zmluvy

1. Predmetom tejto zmluvy je záväzok zhotoviteľa dodať pre objednávateľa .Stavebné..práce, odizolovanie základov kultúrneho domu, obecného úradu proti zemnej vlhkosti a vode podľa predlohy v prílohe č. 1 tejto zmluvy, ďalej zabezpečiť materiál,vopred dohodnutého rozsahu, podľa podmienok stanovených touto zmluvou,výkaz výmer .

2. Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné splnenie diela podľa tejto zmluvy.

III.  
Vykonanie diela

1. Zhotoviteľ sa zaväzuje vykonať dielo v zmysle čl. II tejto zmluvy s termínom začatia plnenia do 10 dní odo dňa podpísania tejto zmluvy oboma zmluvnými stranami a s termínom ukončenia plnenia do 4.10.2014.

2. Pri vykonávaní diela postupuje zhotoviteľ v súlade s pokynmi objednávateľa.

3. Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť. O prevzatí dokončeného diela slúži deň priatia faktúry a ten sa považuje za deň odovzdania diela.

4. Vlastníctvo, ako aj nebezpečenstvo škody k zhotovovanej veci prechádza na objednávateľa odovzdaním predmetu diela.

IV.  
Povinnosti objednávateľa

1. Objednávateľ je povinný vykonané dielo prevziať.

V.  
Povinnosti zhotoviteľa

1. Zhotoviteľ sa zaväzuje, že vykoná dielo podľa tejto zmluvy a jej príloh, vrátane dodania potrebného stavebného materiálu.

2. Zhotoviteľ je povinný odovzdať objednávateľovi doklady, ktoré sa vzťahujú k odovzdanému dielu a ktoré sú potrebné na jeho užívanie napríklad, faktúru.

VI.  
Cena diela

1. Cena za vykonanie diela zhotoviteľom (t. j. cena prác a cena stavebného materiálu) je určená na základe vzájomnej dohody zmluvných strán a jej špecifikácia tvorí obsah prílohy výkaz výmer .

2. Zhotoviteľ je oprávnený zvýšiť dohodnutú cenu o sumu, ktorá nevyhnutne prevýši náklady účelne vynaložené zhotoviteľom, ktoré zhotoviteľ hodnoverne preukáže a vopred oboznámi objednavateľa. Objednávateľ sa zaväzuje takéto zvýšenie ceny písomne potvrdiť.

3. Objednávateľ sa zaväzuje uhradiť zhotoviteľovi cenu za vykonanie dielo podľa faktúry vystavenej zhotoviteľom v deň odozdania diela so splatnosťou 14 dní odo dňa vystavenia faktúry, a to bezhotovostným prevodom na účet zhotoviteľa vedení v .VÚB BANKA a.s., č.ú. 3106264753/0200.

VII.  
Záručná doba

1. Záručná doba na dielo podľa tejto zmluvy je 24 mesiacov a začína plynúť dňom prevzatia faktúry.

2. Zhotoviteľ nezodpovedá za vady diela, ktoré boli spôsobené použitím nesprávnych podkladov poskytnutých objednávateľom pri tvorbe objednávky diela.

3. Zhotoviteľ nezodpovedá za vady spôsobené nesprávnym používaním predmetu tejto zmluvy alebo poškodením predmetu zmluvy objednávateľom.

4. Vady zistené a reklamované v záručnej dobe sa zhotoviteľ zaväzuje odstrániť v lehote 30 dní od ich písomného oznámenia objednávateľom.

VIII.  
Sankcie

1. Pri nedodržaní termínu realizácie dodávky a montáže diela zhotoviteľom (čl. III bod 1 tejto zmluvy) je zhotoviteľ povinný zaplatiť objednávateľovi zmluvnú pokutu vo výške 0.05 %

2. V prípade omeškania objednávateľa s finančnou úhradou faktúry za vykonanie diela je objednávateľ povinný zaplatiť zhotoviteľovi penále z omeškania vo výške 0,05 % z dlžnej sumy za každý deň omeškania.

IX.  
Záverečné ustanovenia

1. Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.

2. Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.

3. Zmluva nadobúda účinnosť dňom podpisu oboma zmluvnými stranami.

4. Táto zmluva bola vyhotovená vo dvoch rovnopisoch, z ktorých každá zo zmluvných strán obdrží jeden.

5. Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

V ................ dňa ..................

.................................................. ...........................................

**(BARTOŠ STAV s.r.o) (Obec Priechod )**

(Ján Bartoš) – Konateľ (Mgr.Stanislav Chaban )Starosta- obce

Zhotoviteľ Objednávateľ